Након Београдске операције настала је нова оперативна ситуација. Црвена армија је након Батинске битке новембра 1944. продирала преко Дунава дубоко кроз јужну Мађарску, док је 300.000 војника Групе армија Е задржано је у пробијању из Грчке. Друга оклопна армија децембра 1944. препотчињен је под тактичку команду Групе армија Југ, са задужењем да заустави Црвену армију, у јужној Мађарској. Штаб Друге оклопне армије међутим није успео да извуче значајне ефективе из Југославије. Постепено је предао команду над својим XXI брдским корпусм, Петим СС. XXXIV корпусом, XV брдским, и LXIX резервним корпусом Групи армија Е. У јужну Мађарску пребачене су под његову команду неке јединице из његовог првобитног састава (118. ловачка дивизија, Дивизија Бранденбург), али су главнину сачињавала ојачања из Мађарске, Италије и Немачке.